**Төсөвт үзүүлэх нөлөөлөл**

**/урьдчилсан тооцоо/**

|  |  |  |  |
| --- | --- | --- | --- |
| **№** | **Үзүүлэлт** | **Дүн /тэрбум төг/** | **Тайлбар** |
|  | Тусгай зөвшөөрлийн хураамж |  35.0  | Хуулийн төсөлд 35.0 тэрбум төгрөг байхаар тусгасан. Тусгай зөвшөөрлийг 10 жилээр олгоно. |
|  | Импортын НӨАТ, Гаалийн албан татвар |  29.2  | 100.0 сая ам.долларын бараа материал импортолно гэж тооцвол. Ам долларын ханшийг 1950 төгрөгөөр тооцов.  |
|  | Онцгой албан татвар |  45.1  | 80 ширээтэй, 1500 автомат тоглоомын машинтай казино жилд дунджаар 124.0 сая ам.долларын орлого олно гэж тооцвол.[[1]](#footnote-1) |
|  | Аж ахуйн нэгжийн орлогын албан татвар |  4.4  | Жилд дунджаар 10.0 сая ам.долларын ашигтай ажиллана гэж тооцвол. |
|  | Нэмэгдсэн өртгийн албан татвар |  16.2  | Дотоодын худалдаа, үйлчилгээ 3 хувиар нэмэгдэнэ гэж тооцвол[[2]](#footnote-2) |
|  | Нийгмийн даатгалын шимтгэл, эрүүл мэндийн даатгалын шимтгэлийн хураамж |  3.8  | Дунджаар 800 хүний ажлын байр бий болгоно гэж тооцвол.[[3]](#footnote-3) |
|  | Хувь хүний орлогын албан татвар |  1.7  | Сарын дундаж цалин 2.0 сая төгрөг гэж тооцвол. |
|  | Бусад татвар | 3.0 |   |
|  | **Төсвийн орлого** | **74.2-138.4** |   |
|  | **Төсвийн зарлага** | **0.5-1.0** | 40 хүртэл хүний бүрэлдэхүүнтэй хороо байгуулна гэж тооцвол. |

Казиногийн үйл ажиллагаанаас улсын болон орон нутгийн төсөвт орох орлогын хэмжээ нь казиногийн байршил, хүчин чадал, ажилчдын тоо зэрэг үзүүлэлтүүдээс шууд хамаарна.

Хялбаршуулсан тооцоолол хийхийн тулд тодорхой нөхцөлүүдийг зааж,урьдчилсан байдлаар тооцоход эхний жилд 138 орчим тэрбум төгрөг, дараагийн жилээс дунджаар 74 орчим тэрбум төгрөгийн орлого татвар, төлбөр, хураамж хэлбэрээр төсөвт орох боломжтой гэж үзлээ. Энэ нь нэг казиногоос орох орлого бөгөөд хэрэв хоёр казино байгуулна гэж үзвэл орлогын хэмжээ 74.0 тэрбум төгрөгөөс 148.0 тэрбум төгрөг хүртэл нэмэгдэх боломжтой.

Мөн Зохицуулах хорооны зардлын хэмжээ нь түүний орон тоо, хөрөнгө оруулалт болон урсгал зардлын хэмжээнээс хамаарч тодорхойлогдоно. Тус хорооны орон тоог 40 хүн хүрэхгүй гэж тооцож, томоохон хөрөнгө оруулалт хийхгүй, зөвхөн урсгал зардлын хэмжээнд санхүүжүүлнэ гэж үзвэл дунджаар 0.5-1.0 тэрбум төгрөгийн төсөв шаардагдахаар байна.

Монгол Улсын 2015 оны төсвийн тухай хуулиар 31 хүний бүрэлдэхүүнтэй Оюуны өмчийн газар 504.5 сая төгрөгийн жилийн төсөвтэй бол 36 хүний бүрэлдэхүүнтэй Шударга өрсөлдөөн, хэрэглэгчийн төлөө газар жилийн 885.0 сая төгрөгийн төсөвтэй байна. Эндээс харахад Зохицуулах хороог байгуулан ажиллахад жилийн 1.0 тэрбум хүрэхгүй төсөв шаардагдахаар байна.

**Хөрөнгө оруулалтын төсөөлөл:**

Доод тал нь 500.0 сая ам.доллар байна.

Жишээлбэл: АНУ-ын Нью-Йорк мужид казино байгуулах 4 тусгай зөвшөөрөл олгох гэж байгаатай холбогдуулан 16 санал ирсэн байна. Тэдгээр саналаас үзэхэд казино байгуулахад шаардагдах хөрөнгө оруулалтын хэмжээ дунджаар 300.0-1500.0 сая доллар байна.

Тухайлбал, байршлаас хамааран 100 өрөө бүхий зочид буудал, 1500 автомат тоглоомын машин, 56 тоглоомын ширээтэй казиногийн хувьд 300.0 сая ам.долларын хөрөнгө оруулалт шаардагдах бол 3800 автомат тоглоомын машин, 370 тоглоомын ширээтэй казинод 1500.0 сая ам.долларын хөрөнгө оруулалт шаардлагатай байдаг байна.

1. АНУ-ын Horseshoe Casino Cleveland, Hollywood Toledo казиногийн 2014 оны 12 дугаар сарын орлогод үндэслэн тооцсон. [↑](#footnote-ref-1)
2. Arthur Andersen “Economic impacts of Casino gaming in the United States” 1997 [↑](#footnote-ref-2)
3. National gambling impact study commission “Analysis of the Casino survey” 1998 [↑](#footnote-ref-3)